EXPOSICIÓN PÚBLICA DO ACORDO PLENARIO DE APROBACIÓN INICIAL DO EXPEDIENTE DE MODIFICACIÓN DO ARTIGO 42 DO I CONVENIO COLECTIVO DE PERSOAL LABORAL DA DEPUTACIÓN DE PONTEVEDRA.
ADMINISTRACIÓN LOCAL — Provincial — Deputación Provincial (Persoal, oposicións, 01/06/2022)

O Pleno da Deputación Provincial de Pontevedra na sesión ordinaria que tivo lugar o día 27 de maio de 2022, aprobou inicialmente o expediente de modificación do artigo 42 do I convenio colectivo de persoal laboral da Deputación de Pontevedra, que queda redactado co seguinte contido: “A antigüidade devengarase por trienios segundo o importe aplicable ó persoal funcionario do grupo de titulación equivalente ó grupo profesional do persoal laboral, quedando exceptuados aqueles traballadores que por dereitos adquiridos teñan recoñecida outra antigüidade. O trienio consiste nunha cantidade igual para cada grupo profesional por cada tres anos de servizos nesta Deputación Provincial nunha determinada categoría profesional. Se un traballador presta servizos sucesivamente en categorías de distintos grupos de clasificación, terá dereito a seguir percibindo os trienios devengados nos grupos anteriores. Cando un traballador cambia de grupo profesional antes de completar un trienio, a fracción de tempo transcorrido considerarase como tempo de servizos prestados no novo grupo. Aos efectos de perfeccionamento de trienios, computaranse todos os servizos prestados polo persoal laboral en calquera das Administracións públicas. Ningún período poderá ser computado máis dunha vez aínda cando durante o mesmo a persoa traballadora houbese prestado servizos simultáneos nunha ou mais esferas da mesma Administración ou en Administracións públicas diferentes. Calquera período de tempo de servizos que fose tido en consideración para determinar pensión de calquera natureza non pode ser novamente recoñecido a estes efectos. O recoñecemento de servizos prestados producirá efectos a partir do mes seguinte ao da presentación da solicitude na sede electrónica da Deputación Provincial.” En cumprimento do disposto no artigo 49 da Lei 7/1985, de 2 de abril, reguladora das bases de réxime local, sométese a información pública polo prazo de trinta días hábiles, contandos desde o día seguinte á publicación do presente anuncio no Boletín Oficial da Provincia de Pontevedra, durante o cal poderán presentarse as reclamacións que se estimen oportunas. Durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” a través do enlace correspondente a documentos expostos a información pública https://www.depo. gal/transparencia/informacion-xuridica-e-patrimonial/documentos-expostos-a-informacion-publica as correspondentes memorias xustificativas, informes, e demais documentación que constan no expediente de modificación do artigo 42 do I convenio colectivo de persoal laboral da Deputación de Pontevedra. As reclamacións, reparos ou observacións que se presenten serán estudadas, no seu caso, polos servizos técnicos da Deputación de Pontevedra e posteriormente pola Comisión Informativa de Réxime Interior, Economía, Facenda e Axenda Dixital, que formulará ao Pleno a proposta de aprobación ou de modificación do citado expediente. O expediente de aprobación inicial da modificación do artigo 42 do I convenio colectivo de persoal laboral da Deputación de Pontevedra, entenderase definitivamente aprobado no caso de que no prazo sinalado non se formulasen reclamacións. O que se fai público para xeral coñecemento e efectos. O deputado delegado (Delegación efectuada por R. P. nº 2019012988 de data 15-07-2019) Santo Hucha Sanchez Campins.-O Secretario, Carlos Cuadrado Romay. Asinado dixitalmente á marxe.